**Д О Г О В О Р**

**/проект/**

Днес, ……………..г., в гр. Варна, между:

1. **„БЛЯК СИЙ ШЕЛС ООД**, с ЕИК 103907541, със седалище и адрес на управление: гр. Варна, ул. Тихомир, бл.28, вх. А, ет.5, ап.14, представлявано от Найден Йорданов Станев– в качеството му на Управител, наричано по – долу за краткост ВЪЗЛОЖИТЕЛ и
2. ........................................................, със седалище и адрес на управление ........................................................................................................ и адрес за кореспонденция: ......................................................................................................., ЕИК ..................................., представлявано от........................................................................................................... - Управител, наричано по-долу за краткост ИЗПЪЛНИТЕЛ, от друга страна се сключи настоящият договор за следното:

**І.ПРЕДМЕТ НА ДОГОВОРА. ЦЕНА. ГАРАНЦИИ**

**Чл.1** ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да извърши строително-монтажни работи по доизграждане на преработвателно предприятие за черна мида на „БЛЯК СИЙ ШЕЛС“ ООД финансирано по Договор № МДР—МП-01-41 / 14.08.2017 г., Процедура BG14MFOP001-5.004 от ПМДР 2014-2020, съфинансирана от Европейския фонд за морско дело и рибарство “ в съответствие с приетите техническо и ценово предложение по проведената процедура – Публична покана (ПМС 160), неразделна част от договора, които не могат да бъдат променяни по време на изпълнение на договора.

**Чл.2.** (1) ИЗПЪЛНИТЕЛЯТ следва да изпълни дейностите, упоменати в чл.1, в съответствие с изискванията на ВЪЗЛОЖИТЕЛЯ, съгласно техническата документация за предмета на поръчката, настоящия договор и офертата на Изпълнителя.

(2) Изброените по договора проекти, както и всички материали и съдържащата се в тях информация, са собственост на ВЪЗЛОЖИТЕЛЯ и по отношение на тях същият има правата по чл. 42 от Закона за авторското право и сродните му права.

**Чл. 3.** (1) Стойността на настоящия договор възлиза на обща сума в размер на …………………. лв. /……………………..лв./ без ДДС.

(2) Цените за изпълнение на видовете СМР не могат да се променят за целия срок на договора и не могат да надвишават ценовото предложение на ИЗПЪЛНИТЕЛЯ.

**Чл. 4.** (1) За обезпечаване изпълнението на настоящия договор ИЗПЪЛНИТЕЛЯТ представя преди сключването на договора гаранция за добро изпълнение в размер на 5 (пет) % от стойността на договора за изпълнение на строително – монтажните дейности по доизграждането на предприятие за преработка на аквакултури без ДДС.

(2) Гаранцията за добро изпълнение се внася по банковата сметка на ВЪЗЛОЖИТЕЛЯ в срок от 5 дни от сключването на настоящия договор.

(3) Когато като гаранция за добро изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция, да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова.

(4) Освобождаването на Гаранцията за изпълнение се извършва чрез превеждане на сумата по банковата сметка на ИЗПЪЛНИТЕЛЯ или чрез връщане на оригинала на банковата гаранция в банката-издател/в случай на предоставяне на гаранция за добро изпълнение чрез банкова гаранция/;

(5) Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията.

(6) ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. при пълно неизпълнение и разваляне на Договора от страна на ВЪЗЛОЖИТЕЛЯ на това основание;

2. при прекратяване на дейността на ИЗПЪЛНИТЕЛЯ или при обявяването му в несъстоятелност.

(7) Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

(8) След подписване на Акт обр.19 за изпълнението на обекта, ВЪЗЛОЖИТЕЛЯТ в срок до 30 дни освобождава гаранцията за добро изпълнение на договора, ако не са налице основания за задържането й от страна на ВЪЗЛОЖИТЕЛЯ съгласно ал.5.

**Чл.5.** (1) ВЪЗЛОЖИТЕЛЯТ се разплаща с ИЗПЪЛНИТЕЛЯ по следната схема:

* 1. Авансово плащане в размер на 20 % /двадесет на сто / от стойността на договора – в срок до 20 /двадесет/ календарни дни от подписване на договора за СМР;
  2. Междинни плащания в размер до 80 % /осемдесет на сто / от стойността на договора за СМР в срок до 20 /двадесет/ календарни дни след подписване на акт Образец № 19, съответните протоколи съгласно ЗУТ и подзаконовите нормативни актове по прилагането му за приемане изпълнението на съответните СМР и издаване на фактура за стойността на плащането. От всяко междинно плащане се приспада изплатения аванс в размер на 20 % /двадесет на сто /;
  3. Окончателно плащане след изпълнение на всички договорени СМР в срок до 20 /двадесет/ календарни дни след подписване на съответните протоколи съгласно ЗУТ и подзаконовите нормативни актове по прилагането му за приемане изпълнението на съответните СМР и издаване на фактура за стойността на плащането;

(2) За всяко плащане ИЗПЪЛНИТЕЛЯТ издава фактура на български език в съответствие със Закона за счетоводството и Закона за ДДС. Плащането по настоящия договор ще се извършва по банков път по сметка на ИЗПЪЛНИТЕЛЯ. Във фактурите следва да бъде вписан следния текст: *Разходът е по договор за предоставяне на БФП № МДР—МП-01-41 / 14.08.2017 г. проект № BG14MFOP001-5.004-0013, финансиран по ПМДР 2014-2020, съфинансирана от ЕФМДР на ЕС.*

**Чл.6.** Промяна на първоначалните единични цени за целия период до въвеждане на обекта в експлоатация не се допуска.

**Чл.7.** (1) Посочените в КСС количества на видове СМР са окончателни и се доказват двустранно в процеса на изпълнението. За завършени и подлежащи на разплащане ще се считат само тези видове работи, които са приети от ВЪЗЛОЖИТЕЛЯ и са отразени в съответния протокол. Всички плащания ще се правят срещу актуване на действително извършени строителни работи.

(2). Извършените СМР се приемат с подписването на съответния Акт образец, съгласно Наредба № 3 от 31 юли 2003г. за съставяне на актове и протоколи по време на строителството. ВЪЗЛОЖИТЕЛЯТ извършва обстойна документална проверка и проверка на място за удостоверяване извършването на заявените за плащане СМР, базирана на техническата спецификация и условията на този договор. Всеки протокол се придружава от необходимите сертификати за качество на вложените материали, протоколи съставени по реда на Наредба № 3 за съставяне на актове и протоколи по време на строителството, декларации за съответствие на вложените материали със съществените изисквания към строителните продукти. Приемането и предаването на изработеното ще се извършва от допълнително определени и упълномощени от двете страни по договора лица.

(3) В случай на несъответствия на документацията с реално извършените работи на обекта по отношение на актуваните количества, изисквания за качество и др., съответното плащане се извършва в срок от 10 работни дни след отстраняването на несъответствията.

(4) Преди да предаде окончателно изпълнената работа, ИЗПЪЛНИТЕЛЯТ е длъжен да извърши приемни измервания, да състави протоколи и извърши всички изпитвания, съгласно изискванията на нормативната уредба, приложими към дейностите по предмета на договора.

(5) Разходите във връзка с изготвянето на екзекутивна документация, когато се налага изготвянето на такава, са за сметка на ИЗПЪЛНИТЕЛЯ.

**ІІ. СРОК НА ДОГОВОРА**

**Чл.8** **(1).**  ИЗПЪЛНИТЕЛЯТ ще изпълни СМР на обекта в срок от ............... календарни дни от датата на подписване на договора.

(2) Срокът за изпълнението на СМР приключва с подписването на Констативен акт образец № 19 по Наредба № 3 от 31 юли 2003 г. за съставяне на актове и протоколи по време на строителството за приемане на съответните части от ВЪЗЛОЖИТЕЛЯ.

**ІІІ. ПРАВА, ЗАДЪЛЖЕНИЯ И ОТГОВОРНОСТИ НА СТРАНИТЕ**

**А. НА ВЪЗЛОЖИТЕЛЯ**

**Чл.9.** ВЪЗЛОЖИТЕЛЯТ се задължава:

1.Да осигури необходимите средства за финансиране на обекта съгласно указания в договора начин на плащане.

2. Да предаде на ИЗПЪЛНИТЕЛЯ в 1 /един/ екземпляр наличната документация за строежа, предмет на договора;

3. Да осигури периодичен инвеститорски контрол и строителен надзор при извършване на СМР и въвеждане на обекта в действие.

4.Да предаде на ИЗПЪЛНИТЕЛЯ строителната площадка с протокол, след съставяне и подписване на Протокол обр.2 за обекта.

5.Да уведоми ИЗПЪЛНИТЕЛЯ за лицата, които ще извършват инвеститорски контрол и строителен надзор.

6.Да участва със свой представител при приемане и въвеждане на обекта в експлоатация.

7. По време на целия строителен процес от откриване на строителната площадка до предаване на обекта за експлоатация да осъществява постоянен контрол върху изпълнението на СМР относно:

• съответствие на изпълняваните на обекта работи по вид и количество с одобрените строителни книжа и КСС;

• съответствие на влаганите на обекта строителни продукти с предвидените в КСС;

• съответствие с представения от ИЗПЪЛНИТЕЛЯ и приетия от ВЪЗЛОЖИТЕЛЯ като неразделна част от договора за изпълнение на СМР линеен график.

8.Да уведомява ИЗПЪЛНИТЕЛЯ писмено в 5 /пет/ дневен срок след установяване на появили се в гаранционния срок дефекти.

9.Да осигури за своя сметка при необходимост изработването на допълнителни чертежи и детайли, необходими за конкретизиране на СМР.

10. Да осигури на ИЗПЪЛНИТЕЛЯ съдействието и информацията, необходими му за качественото изпълнение на предмета на договора;

11. Да информира ИЗПЪЛНИТЕЛЯ за всички пречки, възникващи в хода на изпълнението на договора;

12. Да заплати на ИЗПЪЛНИТЕЛЯ стойността на извършената работа, по реда и при условията на настоящия договор;

**Чл.10.** ВЪЗЛОЖИТЕЛЯТ има право:

1. да изисква информация за хода на изпълнението на предмета на договора;

2. да проверява изпълнението на този договор по всяко време, по начин, незатрудняващ работата на ИЗПЪЛНИТЕЛЯ;

3. да получи резултатите от изпълнението на договора във вида и срока, уговорени в този договор и предвидени в техническите спецификации на поръчката;

4. да прави възражения по изпълнението на работите по предмета на договора в случай на неточно изпълнение;

5. да проверява изпълнението на договора по всяко време, включително чрез проверки на място и да дава указания и предписва мерки, както и да следи за тяхното изпълнение;

6. да изисква и получава от ИЗПЪЛНИТЕЛЯ всякаква информация, свързана с изпълнението на настоящия договор;

7. да освободи или да задържи гаранцията за изпълнение, при условията на настоящия договор;

8. да определи лице за контакти по договора и по своя преценка да го заменя;

9. да откаже приемане и заплащане на част или на цялото възнаграждение, в случай че ИЗПЪЛНИТЕЛЯТ се е отклонил от поръчката или работата му е с недостатъци.

**Чл.11.** ВЪЗЛОЖИТЕЛЯТ не носи отговорност за действия или бездействия на ИЗПЪЛНИТЕЛЯ в резултат, на които възникнат:

1.смърт или злополука, на което и да било физическо лице на обекта.

2.загуба или нанесена вреда, на каквото и да било имущество в следствие изпълнение предмета на договора през времетраене на строителството.

**Б. НА ИЗПЪЛНИТЕЛЯ**

**Чл. 12.** ИЗПЪЛНИТЕЛЯТ се задължава:

1. Да спазва разпоредбите на действащото законодателство, отнасящо се до предмета на договора, включително законодателството в областта на държавните помощи, обществени поръчки, осигуряването на равни възможности, докладване на нередности и опазването на околната среда;

2. Да изпълни предмета на договора с присъщата грижа, ефективност, прозрачност и добросъвестност, в съответствие с най-добрите практики в съответната област и в съответствие с условията на настоящия договор, като мобилизира всички финансови, човешки и материални ресурси, необходими за цялостното му изпълнение съгласно приложимото законодателство;

3. Да изпълнява задълженията си самостоятелно без подизпълнители/съвместно с подизпълнители, посочени в офертата му: .........................; вид на работите от предмета на поръчката, които ще извършва: ………………...; дял в проценти от стойността на поръчка, съответстващ на тези работи: ……% (словом: ………………. процента).

3.1. след сключване на договора и най-късно преди започване на изпълнението му, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата.

3.2. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на поръчката.

3.3. Подизпълнителите нямат право да превъзлагат една или повече от дейностите, които са включени в предмета на договора за подизпълнение.

4. ИЗПЪЛНИТЕЛЯТ има право да получи от ВЪЗЛОЖИТЕЛЯ необходимото съдействие във връзка с изпълнение на дейностите, предмет на договора.

5. Да изпълни съответните СМР в договорения срок, като организира и координира цялостния процес на строителството, съгласно одобрения проект и в съответствие с:

* Офертата с приложенията към нея.
* Действащата нормативна уредба в Република България.
* Условията и изискванията на проведената процедура за възлагане на поръчката.
* Общите условия за извършване на СМР.
* Заповедите и методическите указания на строителния надзор, внесени в заповедната книга.

6. Да влага при строителството строителни продукти в съответствие на съществените изисквания към строежите и да имат оценка на съответствието съгласно Закона за техническите изисквания към продуктите и Наредбата за съществени изисквания и оценяване на продуктите. Влаганите материали и изделия трябва да отговорят по вид, тип и качество на изискванията на проекта и на съответните стандартизационни документи. Не се допуска използването на материали и изделия без сертификат за качество и с неизвестна технология за приложението им.

7. Да обезпечи необходимите му за работата машини и съоръжения. Изпълнителят е длъжен преди започване на строителството и по време на извършаване на строителството да вземе необходимите мерки за осигуряване на безопасността, хигиена на труда и пожарната безопасност при извършване на всички СМР. Доставката на оборудването следва да бъде придружена от техническа документация, съдържаща информация за техническите и функционални характеристики на оборудването, посочени в техническата спецификация по процедурата.

8. Да предостави на инвеститорския контрол и строителния надзор възможност за извършване на контрол по изпълнение на работите на обекта.

9. Да участва в съставянето на всички актове и протоколи съгласно Наредба №3/31.07.2003г на МРРБ.

10. Да осигури за своя сметка от съответните инстанции, всички необходими разрешителни или други документи, свързани с осъществяването или спирането на строително-монтажната дейност, както и заповедната книга на обекта.

11. Да извърши за своя сметка всички работи по отстраняването на виновно допуснати грешки, недостатъци и други констатирани от инвеститорския контрол и други държавни органи.

12. Да уведоми писмено ВЪЗЛОЖИТЕЛЯ за готовността да се състави Констативен акт за завършване на обекта.

13. Да предаде на ВЪЗЛОЖИТЕЛЯ пълен комплект документи за обекта при приемането му.

14. Да изготви и предаде на ВЪЗЛОЖИТЕЛЯ екзекутивна документация за обекта.

15. Изпълнителят по договора носи цялата отговорност по охрана на строителния обект и материалите, съоръженията и оборудването, които са вложени или съхранявани от него.

16. Да осигурява достъп за извършване проверки на място от страна на ВЪЗЛОЖИТЕЛЯ и другите контролни органи, като осигури присъствието на негов представител, който да осигури достъп до строителната площадка, преглед на цялатадокументация, да съдейства при взимане на проби, извършване на замервания, набиране на снимков материал и др. при изпълнение на СМР, предмет на настоящия договор.

17. Да изпълнява мерките и препоръките, съдържащи се в докладите от проверки на място.

18. Да спазва задълженията свързани с управлението на отпадъците на обекта, както следва:

•Да извърши класификация на строителните отпадъци образувани от обекта в съответствие с изискванията за класификация на отпадъците, регламентирани в Наредба № 2 от 23.07.2014г. за класификация на отпадъците;

•Да спазва изискванията за разделно събиране и съхранение на образуваните строителни отпадъци по начин, осигуряващ последващото им повторно използване, рециклиране и оползотворяване, регламентирани в Наредбата за управление на СО.

•Изпълнителят на обекта е длъжен преди започване и по време на строителномонтажните работи да вземе необходимите мерки за опазване на околната среда. Забранява се безконтролното складиране, разпиляване и изоставяне на строителни материали и машини – тръби, арматури, фасонни парчета и др. подобни. Особено опасни за околната среда и за здравето на хората са безконтролното разпиляване, изливане или палене на вредни за здравето или отровни материали – лакове, бои, битуми, лепила, масла, течни горива, парчета тръби и др., както и изпускане на водите при дезинфекция на водопровода Съгласно българското законодателство снабдяването за нуждите на строителство с инертни материали, бетонови смеси и асфалтови смеси се осъществява само от предприятия, които притежават лиценз за извличането и производството им.

•Попълва транспортен дневник на строителните отпадъци, съгласно изискванията на Наредбата за управление на СО;

•Изпълнява плана за управление на СО за съответния строеж;

•Спазва изискванията за изпълнение на целите за рециклиране и оползотворяване на СО.

**Чл.13.** ИЗПЪЛНИТЕЛЯТ няма право да се позове на знание и/или непознаване на обекта, включен в предмета на договора, поради която причина да иска допълнения или изменения на същия.

**Чл.14.**(1) ИЗПЪЛНИТЕЛЯТ е длъжен да спазва приложимите законови разпоредби, регулиращи наемането на работници и служители и осигуряване на безопасни и здравословни условия на труд. Отговорността за неспазване на приложимите законови разпоредби се носи само от ИЗПЪЛНИТЕЛЯ.

(2) Преди започване на строителството е необходимо да бъдат изпълнени следните дейности и мероприятия:

2.1. Техническото ръководство да се запознае с цялостния работен проект и специалните мерки по ТБТ.

2.2. Всички работници да бъдат предварително инструктирани и запознати с Правилника по ТБТ.

2.3. Всички подземни съоръжения, (телефонни и ел.кабели, водопроводи, канали и др.), при наличие на такива, да се маркират върху терена. Основните изисквания, общи за всички видове строителни работи, които трябва да се знаят, са:

- забранява се допускането на външни лица на строителната площадка;

- сигнализация на опасните места на обекта;

- осигуряване на подходящи дрехи и предпазни средства.

2.4. Ръководителите, освен че трябва да спазват правилата за безопасност, трябва да следят за спазването им от подчинените си;

- всеки новопостъпил да започва работа след инструктаж;

- да се спазват от всички участници в строителството указанията, отразени в работния проект, свързани с технология на строителството;

- необходимо е задължително спазване на Правилника по техника на безопасност, съгласно вида на работата;

- да не се разхвърлят материали в безпорядък;

- вредните материали да се съхраняват в отдалечени, вентилирани помещения;

- избухливите вещества да се съхраняват, използват и отчитат съгласно правилника за контрол на взривовете;

- ръководството да вземе всички мерки за спазване на противопожарните инструкции.

(3) ВЪЗЛОЖИТЕЛЯТ има право да извършва проверки и да изисква съответни документи от ИЗПЪЛНИТЕЛЯ, удостоверяващи изпълнението на задълженията му по ал.(1).

**Чл.15.**(1) ИЗПЪЛНИТЕЛЯТ ще направи всичко необходимо по време на строителството да не допусне повреди или нарушение на инженерната инфраструктура в и извън границите на обекта при осъществяване на действия по изпълнение на договора.

(2) В случай, че по своя вина причини щети по предходната алинея, то възстановяването им е за негова сметка.

**ІV. ГАРАНЦИОННИ СРОКОВЕ**

**Чл. 16.** (1) Гаранционните срокове са съгласно Наредба №2/31.07.2003г. и офертата на ИЗПЪЛНИТЕЛЯ.

(2) Гаранционните срокове започват да текат от деня на въвеждането на строителния обект в експлоатация (издаване на удостоверение за въвеждане в експлоатация).

(3) При поява на дефекти в сроковете на предходната алинея, ВЪЗЛОЖИТЕЛЯТ уведомява писмено ИЗПЪЛНИТЕЛЯ в 5 /пет/ дневен срок от установяването им.

(4) ИЗПЪЛНИТЕЛЯТ се задължава да отстрани за своя сметка появилите се дефекти в гаранционния срок, като започне работа не по-късно от 3 /три/ дни след получаване на известието.

(5) В случай, че ИЗПЪЛНИТЕЛЯТ не отстрани дефектите по предходната алинея, ВЪЗЛОЖИТЕЛЯТ има право да ги отстрани за сметка на ИЗПЪЛНИТЕЛЯ при условията на чл.24.

**V. ПРИЕМАНЕ НА ЗАВЪРШЕНИТЕ СТРОИТЕЛНО-МОНТАЖНИ РАБОТИ**

**Чл.17**. Извършените СМР за обекта се приемат с окончателен протокол – акт Образец № 19, подписан от представители на Възложителя и Изпълнителя.

**Чл.18.** За отделните видове работи подлежащи на закриване /скрити строителни работи/ се съставят актове за междинно приемане и/или изпитания, съгласно нормативните актове.

**VІ. УСЛОВИЯ ЗА ПРЕКРАТЯВАНЕ НА ДОГОВОРА**

**Чл. 19** (1) Настоящият договор се прекратява:

1. с изпълнение на договора и след изтичане на установения срок;

2. при настъпване на обективна невъзможност за изпълнение на предмета на договора.

(2) Настоящият договор може да бъде прекратен преди изтичане на неговия срок по взаимно писмено съгласие на страните.

(3) ВЪЗЛОЖИТЕЛЯТ може да прекрати договора едностранно при следните условия:

- ако в резултат на обстоятелства, възникнали след сключването му, не е в състояние да изпълни своите задължения;

- ако ИЗПЪЛНИТЕЛЯТ не изпълнява законосъобразни указания на ВЪЗЛОЖИТЕЛЯ по изпълнението на договора или не отстранява установени неточности или несъответствия констатирани от ВЪЗЛОЖИТЕЛЯ или инвеститорския контрол и отразени в протокол;

- ако ИЗПЪЛНИТЕЛЯТ бъде обявен в неплатежоспособност или когато бъде открита процедура за обявяване в несъстоятелност или ликвидация. За настъпването на тези обстоятелства ИЗПЪЛНИТЕЛЯТ е длъжен незабавно да уведоми ВЪЗЛОЖИТЕЛЯ.

**Чл.20.** При предсрочно прекратяване на договора ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършените и неизплатени видове работи.

**Чл. 21.** Прекратяването на договора не освобождава страните от отговорност и задължението за изплащане на неустойки, когато такива се дължат.

**Чл. 22.** Към момента на прекратяване на договора ИЗПЪЛНИТЕЛЯТ се задължава да:

- прекрати по-нататъшната работа с изключение на дейностите, свързани с обезопасяване на строителната площадка;

- предаде цялата строителна документация, съоръжения и материали, за които ВЪЗЛОЖИТЕЛЯТ е заплатил;

- предаде всички строително-монтажни работи, изпълнени от него до датата на прекратяването.

**VІІ. НЕУСТОЙКИ И САНКЦИИ**

**Чл.23.** (1) В случай, че договорът бъде прекратен по реда на чл.18, ал.1, ал.2 и ал.3, страните не си дължат неустойки. В тези случаи ВЪЗЛОЖИТЕЛЯТ дължи на ИЗПЪЛНИТЕЛЯ стойността на всички извършени СМР до датата на прекратяване на договора.

(2) При прекратяване на договора по реда на чл.18, ал.3, предложение второ, ИЗПЪЛНИТЕЛЯТ дължи неустойка в размер на **2 %** от стойността на договорените, но неизпълнени СМР.

**Чл.24.** Всички щети, понесени от ВЪЗЛОЖИТЕЛЯ, по вина на ИЗПЪЛНИТЕЛЯ и /или като резултат от нискокачествено строителство и неспазване на условията на настоящия Договор, ще бъдат възстановени за сметка на ИЗПЪЛНИТЕЛЯ.

**Чл.25** При неотстраняване на появилите се дефекти в гаранционния срок, ИЗПЪЛНИТЕЛЯТ дължи на ВЪЗЛОЖИТЕЛЯ направените разходи за отстраняването им, както и претърпените щети и пропуснати ползи от забавеното отстраняване.

**Чл.26.** Всички щети понесени от ВЪЗЛОЖИТЕЛЯ, в резултат на грешки, недостатъци и пропуски, некачествено строителство, неизпълнение на нормите, залегнали като задължения по чл.11 и неспазване на сроковете, са за сметка на ИЗПЪЛНИТЕЛЯ.

**Чл.27** ИЗПЪЛНИТЕЛЯТ не носи отговорност при поява на дефекти в изпълнените видове работи, появили се в следствие неправилна експлоатация.

**Чл.28** (1) В случай на констатирано неспазване на правилата за изпълнение на СМР и/или правилата за Здравословни и безопасни условия на труд, ВЪЗЛОЖИТЕЛЯТ удържа окончателно **0.1 %** от договорената стойност по чл.2 от договора за строителството на обекта.

(2) Неустойките и санкциите по настоящия договор в полза на ВЪЗЛОЖИТЕЛЯ могат да се събират от дължимите плащания или от внесената гаранция за изпълнение.

**VІІІ. НЕПРЕДВИДЕНИ ОБСТОЯТЕЛСТВА**

**Чл.29.** (1) По смисъла на този договор "непредвидени обстоятелства" са обстоятелства, които са възникнали след сключването на договора, не са могли да бъдат предвидени при полагане на дължимата грижа, не са резултат от действие или бездействие на страните, но правят невъзможно изпълнението при договорените условия.

(2) Страните не отговарят една спрямо друга за неизпълнение или лошо, забавено, или некачествено изпълнение на свое задължение в резултат на настъпило събитие, което може да бъде определено като непредвидено обстоятелство, в това число и за причинените от това неизпълнение вреди.

(3) Предходната алинея не се прилага за права или задължения на страните, които е трябвало да възникнат или да бъдат изпълнени преди настъпване на непредвиденото обстоятелство.

(4) Страната, изпълнението на чието задължение е възпрепятствано от непредвиденото обстоятелство, е длъжна в тридневен срок писмено да уведоми другата страна за настъпването, съответно - за преустановяване въздействието на непредвиденото обстоятелство.

(5) Страната, изпълнението на чието задължение е възпрепятствано от непредвиденото обстоятелство, е длъжна да представи във възможно най-кратък срок и сертификат за непредвидено обстоятелство, издаден от Българската търговско-промишлена палата или да докаже наличието му с други релевантни документи и доказателства.

(6) Когато непредвидените обстоятелства, възпрепятстват по такъв начин изпълнението на задълженията по договора, че на практика водят до невъзможност на изпълнението на договора като цяло, страната, изпълнението на чиито задължения е възпрепятствано от непредвидените обстоятелства, писмено с известие уведомява другата страна за спиране на изпълнението на договора до отпадането на непредвидените обстоятелства.

(7) След отпадане на непредвидените обстоятелства, страната, която е дала известието, в 5 (пет) дневен срок писмено с известие уведомява другата страна за възобновяване на изпълнението на договора, а ако не направи това, втората страна отправя писмено известие и искане първата страна да даде в срок не е по-кратък от пет (5) дни известие за възобновяване на изпълнението. Ако след изтичането и на този срок не се възобнови изпълнението на договора, изправната страна има право да прекрати договора и да получи неустойка за неизпълнение.

(8) Страната, изпълнението на чието задължение е възпрепятствано от непредвидени обстоятелства, не може да се позовава на нея, ако не е изпълнила някое друго задължение, произтичащо от договора и пряко свързано с изпълнението на задължението, възпрепятствано от непредвидени обстоятелства.

**ІХ. НОСЕНЕ НА РИСКА**

**Чл. 30** (1) Рискът от случайно погиване или повреждане на извършено строителство, конструкции, материали, строителна техника и други материални активи, намиращи се на строителната площадка, независимо чия собственост са тези активи, се носи от ИЗПЪЛНИТЕЛЯ, от момента на предоставянето на строителната площадка за изпълнение на СМР.

(2) ВЪЗЛОЖИТЕЛЯТ носи риска от погиване или повреждане на вече приетите СМР, освен ако погиването или повреждането е по вина на ИЗПЪЛНИТЕЛЯ или последният е могъл да го предотврати при полагане на дължимата грижа.

**Х.ОБЩИ РАЗПОРЕДБИ**

**Чл.31.** (1) Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на обществената поръчка.

(2) Правилото по предходната алинея не се прилага по отношение на задължителната информация, която ВЪЗЛОЖИТЕЛЯТ следва да представи на Държавни органи по силата на нормативни актове и разпоредби.

**Чл. 32. (1)** Всички съобщения между страните във връзка с настоящия договор следва да бъдат в писмена форма и да са подписани от упълномощените представители на ВЪЗЛОЖИТЕЛЯ и ИЗПЪЛНИТЕЛЯ. Съобщенията ще се получават на следните адреси:

1. за ВЪЗЛОЖИТЕЛЯ: гр. Варна, ул. ТИХОМИР, бл.28, вх.А, ет.5, ап.14

2. за ИЗПЪЛНИТЕЛЯ: ................................................................................................

(2) При промяна на данните, посочени в предходната алинея, всяка от страните е длъжна да уведоми другата в тридневен срок от настъпване на промяната.

(3) За дата на съобщението се смята:

- датата на предаването – при ръчно предаване на съобщението срещу подпис от страна на упълномощено лице;

- датата на пощенското клеймо на обратната разписка – при изпращане по пощата;

- датата на приемането – при изпращане по факс.

**Чл.33.** Споровете по тълкуването и изпълнението на този договор се решават доброволно между страните, а при непостигане на съгласие – по съдебен ред, съгласно действащото законодателство на Република България.

**Чл.34.** ИЗПЪЛНИТЕЛЯТ дава своето съгласие при съставяне на документите, свързани с изпълнение на договора да съдържат задължителната визуализация при изпълнение на проекти по ПМДР 2014 - 2020.

**Чл.35. ИЗПЪЛНИТЕЛЯТ** не предприема каквито и да са дейности, които могат да го поставят в хипотеза на конфликт на интереси по смисъла на чл. 57 от Регламент 966/2012 г. и относимото национално законодателство. При наличие на такъв риск **ИЗПЪЛНИТЕЛЯТ** предприема всички необходими мерки за избягване на конфликт на интереси, и уведомява незабавно **ВЪЗЛОЖИТЕЛЯТ** относно обстоятелство, което предизвиква или може да предизвика подобен конфликт. Конфликт на интереси е налице, когато безпристрастното и обективно упражняване на функциите по договора на което и да е лице, е опорочено поради причини, свързани със семейството, емоционалния живот, политическата или националната принадлежност, икономически интереси или всякакъв друг общ интерес, който то има с друго лице, съгласно чл. 57 от Регламент (ЕС, ЕВРАТОМ) № 966/2012 на Европейския парламент и на Съвета относно финансовите правила, приложими за общия бюджет на Съюза и за отмяна на Регламент (EO, Евратом) №1605/2002 на Съвета.

**Чл.36.** Европейската комисия има право на достъп до всички документи, предоставени на **ВЪЗЛОЖИТЕЛЯТ**, като спазва изисквания за поверителност.

**Чл.37 ИЗПЪЛНИТЕЛЯТ** е съгласен Управляващия орган, ДФЗ-РА, националните одитни органи, Европейската комисия, Европейската служба за борба с измамите, Европейската сметна палата и външните одитори да публикуват неговото наименование и адрес, предназначението на договора и максималният му размер.

**Чл. 38 ВЪЗЛОЖИТЕЛЯТ** и **ИЗПЪЛНИТЕЛЯТ** предоставят на Управляващия орган, ДФЗ-РА и Сертифициращия орган, националните одитни органи, Европейската комисия, Европейската служба за борба с измамите, Европейската сметна палата и външни одитори правото да ползват свободно и съобразно обхвата на проверката всички документи, свързани с договора, независимо от формата им, при условие, че с това не се нарушават съществуващи права на интелектуална и индустриална собственост.

**Чл.39 ИЗПЪЛНИТЕЛЯТ** се задължава да предостави възможност на органите на Управляващия орган, ДФЗ-РА и Сертифициращия орган, националните одитни органи, Европейската комисия, Европейската служба за борба с измамите, Европейската сметна палата и външни одитори да извършват проверки чрез разглеждане на документацията или чрез проверки на място, относно изпълнението на договора и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи.

Неразделна част от този договор са техническо и ценовото предложение на ИЗПЪЛНИТЕЛЯ.

Настоящият договор се състави и подписа в 2 /два/ еднообразни екземпляра – един екземпляр за Възложителя и един екземпляр за Изпълнителя.

**За ВЪЗЛОЖИТЕЛЯ: За ИЗПЪЛНИТЕЛЯ:**

**.......................................... ......................................**

**/Найден Станев – „Бляк Сий Шелс“ ООД / / ....................................................../**